বেদান্ত সোসাইটি অফ নিউ ইয়র্ক
বেদান্ত সোসাইটি অফ নিউ ইয়র্ক হল মার্কিন যুক্তরাষ্ট্রের নিউ ইয়র্ক শহরে অবস্থিত প্রথম বেদান্ত সোসাইটি। ১৮৯৪ সালের নভেম্বর মাসে স্বামী বিবেকানন্দ এটি স্থাপন করেন। ১৮৯৭ সালে রামকৃষ্ণ পরমহংসের অপর শিষ্য স্বামী অভেদানন্দ মার্কিন যুক্তরাষ্ট্রে এসে এই কেন্দ্রের ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। বর্তমানে এই বেদান্ত সোসাইটি রামকৃষ্ণ মঠ ও রামকৃষ্ণ মিশন অনুমোদিত।